title: باشاوية دالسودان
text: ف 1582م، أحمد لمنصور دهبي داز للهجمة منين شد لواحة دتوات و ݣورارة فالصحرا الشرݣية، ؤبان باللي لمقصود ديالو كان هوا يوصل للسودان ويدير من لمغريب واحد لمبراطورية واسعة على الجوانب لبحرية ديال لمبراطورية لعتمانية. هادشي غادي يزيد يبان فاش ف 1583 لمليك ديال بورنو ماي دريس علاووما طلب من لمنصور باش يعطيه السلاح لاحقاش كان خايف من التمداد ديال التواركا ؤ كان باغي يقضي على لقبايل اللي ماشي مسلمة دالسودان هادشي غايقبلو لمنصور ولايني بشرط هوّا يبايعو ويصيفط ليه واحد لعاقد دلبيعة مزمم ؤ مسيني مزيان.